Medicina: Otkrivena nova, teško liječiva baktertija
Ljekari i epidemiolozi upozoravaju na novu opasnost - superotporna bakterija već je identificirana kod pacijenata na četiri kontinenta
Naučnici su otkrili novi gen među bakterijama koji je vrlo otporan čak i na djelovanje najsnažnijih antibiotika. Bakterija sa tim genom, po prvi put otkrivena u Indiji i drugim zemljama južne Azije, nađena je i kod pacijenata na drugim kontinetima. Istraživanja su počela od jednog pacijenta, Šveđanina, koji je bio na liječenju u Indiji. Ljekari i epidemiolozi upozoravaju na tu novu opasnost - superotporna bakterija već je identificirana kod pacijenata u Britaniji, Sjedinjenim Američkim Državama, Australiji, Kanadi i Holandiji. Sve te osobe putovale su u Indiju zbog znatno jeftinijeg liječenja. Novo-otkriveni gen te bakterije nazvan “New Delhi metallo-beta-lactamase” otporan je na gotovo sve postojeće antibiotike, pa i one najsnažnije. Britanski znanstvenik i univerzitetski profesor David Livemore,jedan od onih koji su doprinijeli idektifikaciji gena, uz upozorenje da će liječenje zaraženih bakterijom koja nosi otporni gen biti teško,ističe: Uz brojna internacionalna putovanja i medicinski turizam, odnosno liječenja u zemljama u kojima su zdravstvene procedure znatno jefitinije, super-bakterija je prenesena u zemlje porijekla tih osoba. Doktor Anthony Fauci, direktor američkog Nacionalnog instituta za alergije i infektivna oboljenja kaže: Prisustvo super-bakterija je često u bolnicama u Bangladešu, Pakistanu i Indiji i, mnogo šire i češće, u tamošnjim naseljima bez čiste vode za piće. Profesor Livemore naglašava da širenje superotporne bakterije ne bi smjelo biti ignorirano: Doktor Krishna Banudha sa univerziteta George Washington takođe upozorava na ozbiljnost infekcija super-bakterijom: Stvaranje i proizvodnja novih antibiotika ne može da prati brzinu širenja novih bakteriološkh oboljenja. Carbapenems, ti najjači antibiotici, korišteni su pri liječenju oboljelih, a do pojave novih antibiotika koji će biti još efikasniji u suzbijanju infekcfija izazvanih genom “New Delhi” trebaće godine napornog znastvenog i istraživačkog rada.